section_heading: Nacionalni red Legije časti danas
paragraph_text: Strani državljani su izuzeti iz ovog pravila, jer se ne primaju u članstvo Reda Legije časti, ali mogu dobiti orden zbog zasluga za Francusku ili ideala koje Francuska podupire. Francuski građani svoje članstvo u Redu Legije časti uvijek počinju od najnižeg stupnja viteza. Da bi bili unaprijeđeni u viši stupanj, moraju dokazati da su ostvarili nove zasluge za Francusku i provesti određeni broj godina između imenovanja i unaprijeđenja u viši stupanj. Jedini izuzetak je Predsjednik Republike, koji dobiva Veliki križ, najviši stupanj Legije časti, neposredno nakon predsjedničke inauguracije. On je ujedno i Veliki majstor Reda, danas je to François Hollande, ali orden dodjeljuje civilni kancelar uz pomoć vijeća čije članove imenuje Veliki majstor.